3. ผลิตภัณฑ์ของบริษัท

3.1 ลักษณะผลิตภัณฑ์

ผลิตภัณฑ์หลักของบริษัท แบ่งออกเป็น 2 กลุ่มหลัก ดังนี้

3.1.1 ผลิตภัณฑ์ยางรถยนต์

บริษัทตระหนักดีว่า ความต้องการในการใช้ยางรถยนต์ของผู้บริโภคมีการเปลี่ยนแปลงอยู่ตลอดเวลา
การเปลี่ยนแปลงเหล่านี้เป็นผลมาจากเทคโนโลยีรถยนต์และเทคโนโลยีการผลิตยาง
เพื่อให้ก้าวทันกับการเปลี่ยนแปลงของความต้องการของลูกค้าบริษัท จึงได้

1) ดำเนินการวิจัยความต้องการของผู้บริโภคอย่างต่อเนื่อง
มุ่งหมายให้เกิดความเข้าใจในลักษณะที่สำคัญกับความแตกต่างระหว่างแต่ละตลาดของลูกค้า

2) พัฒนาเทคโนโลยีการผลิตและผลิตภัณฑ์ที่ระบุความต้องการของตลาด สำหรับคุณสมบัติของผลิตภัณฑ์

3) พัฒนาบุคคลากรเพื่อให้มั่นใจว่าบริษัทมีทีมงานที่ดีที่สุดในอุตสาหกรรมนี้
เพื่อวิเคราะห์และสร้างโอกาสในด้านการตลาด

2.  ผลิตภัณฑ์ยางเครื่องบิน

ธุรกิจยางเครื่องบินได้เติบโตอย่างต่อเนื่องในช่วงนี้
การเจริญเติบโตส่วนใหญ่มาจากการเพิ่มขึ้นของจำนวนเครื่องบินในประเทศจีนและอินเดีย
เราได้ผลิตผลิตภัณฑ์ยางเครื่องบินแบบผ้าใบและหล่อดอกยางเครื่องบินในประเทศ
แต่เนื่องจากการเปลี่ยนเป็นยางเรเดียล
บริษัทได้นำเข้าผลิตภัณฑ์ให้เพื่อไปตามความต้องการของตลาด

3.2 การตลาดและการแข่งขัน

3.2.1 ยางรถยนต์

การจำหน่ายยางรถยนต์แบ่งออกได้เป็น 3 ช่องทางดังต่อไปนี้

(ก) ตลาดทดแทน (Replacement Market) คือตัวแทนจำหน่ายางทั้งผู้ค้าส่ง
ผู้ค้าปลีกยางหลายยี่ห้อ และเครือข่ายร้านค้าย่อยตรากู๊ดเยียร์
ซึ่งปริมาณการจำหน่ายช่องทางนี้ได้ลดลงตั้งแต่ปี 2550

ในปี 2551 การแข่งขันในอุตสาหกรรมยางรถยนต์ในตลาดประเทศไทยถือว่าแข่งขันที่สูงมาก
เนื่องจากตลาดโดยรวมไม่ค่อยเติบโตมากนัก

กลยุทธ์ทางการตลาดของบริษัทในส่วนตลาดทดแทน แบ่งออกเป็น 3 ส่วน ดังนี้

(1) สินค้าใหม่

บริษัทได้เอาใจใส่ต่อความต้องการของลูกค้าอย่างต่อเนื่อง และมุ่งประสงค์ที่จะพัฒนาผลิตภัณฑ์
เพื่อให้ตอบสนองกับความต้องเหล่านั้น โดยในปี 2551
บริษัทได้เปิดตัวผลิตภัณฑ์เพื่อให้เป็นไปตามความต้องการของลูกค้า เช่น Wrangler HP/AW และ
Wrangler AT/SA รถยนต์ออฟโรดขับเคลื่อนสี่ล้อ Assurance สำหรับตลาดรวมทั่วไป
Excellence สำหรับรถหรู และ LS 2000 Hybrid II สำหรับรถสปอร์ตหรู Eagle RS-Sport
สำหรับรถสปอร์ตสมรรถนะสูง และสินค้าเด่น คือ Eagle F1 Asymmetric
สำหรับรถยนต์สปอร์ตสมรรถนะสูง

ผลิตภัณฑ์ที่เปิดตัวใหม่นี้เป็นไปตามแนวทางผลิตภัณฑ์ในภูมิภาค
โดยพยายามที่จะนำเสนอผลิตภัณฑ์ให้ตรงกับแผนงานที่วางไว้และเปิดตัวทางด้านเทคโนโลยี
เพื่อการแข่งขันกับคู่แข่งทั้งในคุณภาพของผลิตภัณฑ์และสมรรถนะ

นอกจากนี้บริษัทยังได้ลงทุนในการสำรวจปริมาณรถยนต์เป็นรายปี
เพื่อค้นหาและรับทราบถึงการเปลี่ยนแปลงในตลาด เพื่อพัฒนายางขนาดใหม่ ๆ ตามที่ตลาดต้องการ

(2) การโฆษณา ประชาสัมพันธ์

บริษัทจะมุ่งเน้นการสร้างภาพลักษณ์ตราสินค้ากู๊ดเยียร์ เพื่อให้ลูกค้ายอมรับว่า ผลิตภัณฑ์ตรากู๊ดเยียร์
ปลอดภัย มีคุณภาพ สมรรถนะเยี่ยมมีความทนทานและใช้เทคโนโลยีการผลิตและวัตถุดิบที่ทันสมัย

บริษัทได้ลงทุนในการวิจัยด้านแบรนด์และความพึงพอใจของลูกค้า
เพื่อให้ทราบถึงต้องความต้องการของตลาด เพื่อการวางแผนงานโฆษณาอย่างถูกต้อง
บริษัทได้จัดทำโครงการความรับผิดชอบต่อสังคม (Corporate Social Responsibility) ในปี
2551 คือ Women with Drive
มีวัตถุประสงค์ที่จะให้ความรู้แก่สตรีในการขับรถยนต์อย่างปลอดภัยรวมถึงการบำรุงรักษารถยนต์
โครงการที่สองคือ Goodyear Good Moment on the Road
ที่ให้ประชาชนทั่วไปแจ้งความเหตุการณ์ตามที่พบบนท้องถนนและบอกกล่าวไปยังสถานีวิทยุที่กู๊ดเยียร์สนับสนุนซึ่งทั้งสองโครงการได้รับการตอบรับเป็นอย่างดีจากตลาดและบริษัทได้ดำเนินการช่วยเหลือสังคมนี้ต่อไป
เพื่อส่งเสริมความรับผิดชอบต่อสังคมและเป็นการอุทิศองค์กรเพื่อสังคมที่บริษัทดำเนินการอยู่สังคม

(3) ช่องทางการจัดจำหน่าย

บริษัทจำหน่ายผลิตภัณฑ์ โดยผ่านทางตัวแทนจำหน่าย กู๊ดเยียร์อีเกิ้ล สโตร์ และร้านค้าส่ง
บริษัทดำเนินการเพิ่มความสามารถทางด้านช่องทางการจำหน่ายโดยการอบรมร้านค้า
สัมมนาผลิตภัณฑ์ และจัดประชุมกับร้านค้าเป็นประจำทั่วประเทศไทย เพื่อพูดคุย แลกเปลี่ยนแนวคิด
ในการดำเนินกิจการด้วยความมีประสิทธิภาพและประสิทธิผล

(2) ตลาดโรงงานประกอบรถยนต์ (Original Equipment Market)

บริษัทได้ยกระดับผลิตภัณฑ์ที่มีชื่อเสียงระดับโลกเพื่อเป็นหลักประกันในการประกอบธุรกิจกับตลาดโรงงานประกอบรถยนต์
ประเทศไทยเป็นฐานในการผลิตผลิตภัณฑ์สำหรับตลาดโรงงานประกอบรถยนต์เมื่อเปรียบเทียบกับประเทศอื่น
ๆ ในเอเชีย กำลังการผลิตมีไว้สำหรับการบริโภคในประเทศและส่งออก
เนื่องจากการกระจุกตัวของโรงงานประกอบรถยนต์
คู่แข่งของเรามุ่งเน้นไปที่โรงงานประกอบรถยนต์
ทำให้เกิดการแข่งขันอย่างรุนแรงในตลาดโรงงานประกอบรถยนต์นี้ ในครึ่งหลังของ ปี 2551
ปริมาณการจำหน่ายรถยนต์ใหม่ในประเทศลดลง
อันเนื่องมาจากสภาวะทางเศรษฐกิจทั่วโลกที่ชลอตัวและในประเทศไทย

ด้วยกำลังการผลิตใหม่ในประเทศไทย
การแข่งขันในตลาดในตลาดโรงงานประกอบรถยนต์จะมีความรุนแรงขึ้น
โดยเฉพาะอย่างยิ่งกับโรงงานผลิตรถยนต์ของญี่ปุ่น

(ค) ตลาดต่างประเทศ (Export Market)

การส่งออกผลิตภัณฑ์ของบริษัท กระทำโดยการส่งผลิตภัณฑ์ไปยังบริษัทในเครือของกู๊ดเยียร์

3.2.2 ผลิตภัณฑ์ยางเครื่องบิน

กู๊ดเยียร์จำหน่ายยางเครื่องบินทั้งตลาดในประเทศและตลาดส่งออก
ลูกค้าของเรารวมถึงบริษัทที่มีชื่อเสียงในประเทศไทยและในเอเชีย โดยความร่วมมือกับ บริษัท
กู๊ดเยียร์ ไทร์ แอนด์ รับเบอร์ คอมปะนี บริษัทได้ส่งยางเครื่องบินไปจำหน่ายในต่าประเทศ

3.3 การจัดหาผลิตภัณฑ์

โรงงานกู๊ดเยียร์ในประเทศไทยเริ่มทำการผลิตยางรถยนต์เส้นแรกเมื่อวันที่ 14 ธันวาคม 2512
ด้วยเครื่องจักรที่ทันสมัยและอุปกรณ์ที่มีประสิทธิภาพสูงบริษัทได้วางนโยบายเพื่อการผลิตยางรถยนต์และยางเครื่องบินที่เปี่ยมด้วยคุณภาพ
บริษัทให้ความสำคัญกับคุณภาพของการผลิตผลิตภัณฑ์ เริ่มจากคุณภาพของวัตถุดิบ
การทดสอบและการควบคุมการผลิต รวมถึงการฟังการตอบสนองด้านการตลาด นอกจากนี้
บริษัทได้รับเทคโนโลยีการผลิตและวิธีการผลิตระดับโลกจากบริษัท กู๊ดเยียร์ ไทร์ แอนด์ รับเบอร์
คอมปะนีอีกด้วย

จากความมุ่งมั่นของบริษัทในเรื่องคุณภาพและความร่วมมือจากพนักงาน
ทำให้บริษัทการประกาศเกียรติคุณและรางวัล สำหรับยางรถยนต์โดยสาร ยางรถบรรทุก
และยางเครื่องบินที่ผลิตโดยโรงงานของประเทศไทย

จากการที่บริษัทได้รับการรับรองระบบการจัดการด้านคุณภาพและการจัดการด้านสิ่งแวดล้อมจากสถาบันที่มีชื่อเสียงและได้มาตรฐานสากล
บริษัทได้ก้าวสู่ความเป็นผู้มีความรับผิดชอบต่อสังคมอย่างสูงสุด

กู๊ดเยียร์จัดหาวัตถุดิบที่สำคัญที่ใช้ในการผลิตจากหลายแหล่งด้วยกัน
วัตถุดิบทุกชนิดจากผู้จัดจำหน่ายจะต้องได้รับการรับรองก่อนการกำหนดว่าเป็นผู้ที่จำหน่ายวัตถุดิบได้
การทดสอบวัตถุดิบของผู้จัดจำหน่ายจะกระทำโดยบริษัท กู๊ดเยียร์ ไทร์ แอนด์ รับเบอร์ คอมปะนี
นอกจากนี้เราได้มีกระบวนการต่าง ๆ
ที่จะต้องมีการยืนยันคุณภาพของวัตถุดิบที่ได้รับมาในแต่ละวันด้วย

วัตถุดิบหลักที่สำคัญในการผลิตได้แก่ ยางธรรมชาติ ยางสังเคราะห์ เส้นใยสังเคราะห์
สารเคมีและน้ำมัน ผงคาร์บอนแบล็ค เส้นใยเหล็ก เส้นลวดขอบยาง โดยบริษัทจัดซื้อวัตถุดิบ
โดยพิจารณาถึงคุณภาพ ราคาและผู้ผลิตที่ดีเท่านั้น

ในปี 2551 บริษัทมีสัดส่วนการจัดหาวัตถุดิบ โดยแยกชนิดและการจัดหาดังต่อไปนี้

  ------------------------------------ ----------------------------------
  ชนิดวัตถุดิบ                             สัดส่วนต่อมูลค่าวัตถุดิบรวม

  ยางธรรมชาติ                           25%

  เส้นใยสังเคราะห์                        26%

  สารเคมี/น้ำมันผสมยาง                    4%

  ยางสังเคราะห์                          4%

  ผงคาร์บอนด์แบล็ค                        10%

  สัดส่วนการซื้อวัตถุดิบในประเทศ              69%

  ยางสังเคราะห์                          14%

  เส้นลวดโครงยาง                        5%

  สารเคมี/น้ำมันผสมยาง                    8%

  เส้นลวดขอบยางและอื่น ๆ                  4%

  สัดส่วนการซื้อวัตถุดิบจากต่างประเทศรวม       31%

  รวมสัดส่วนการซื้อวัตถุดิบ                   100.0%
  ------------------------------------ ----------------------------------

ผลกระทบต่อสิ่งแวดล้อม

บริษัทมีโรงงานเพื่อทำการผลิตยางรถยนต์ และยางล้อเครื่องบิน ตั้งอยู่ในบริเวณรังสิต
จังหวัดปทุมธานี ซึ่งเป็นเขตที่มีโรงงานอุตสาหกรรมขนาดใหญ่ตั้งอยู่เป็นจำนวนมาก
บริษัทมีหน่วยงานความปลอดภัย อาชีวอนามัยและสิ่งแวดล้อม
ที่รับผิดชอบโดยตรงในการตรวจสอบและการแจ้งเตือนเกี่ยวกับความปลอดภัย
อาชีวอนามัยและสิ่งแวดล้อม สุขอนามัย
และบริษัทได้กระตุ้นให้พนักงานทุกท่านได้ทำกิจการเพื่อลดผลกระทบต่อสิ่งแวดล้อมจากการผลิตผลิตภัณฑ์
โรงงานของเราได้นำของเสียส่วนใหญ่ที่เกิดการผลิตนำกลับไปรีไซเคิ่ล
และมีวัตถุประสงค์ที่จะส่งของเสียนั้นไปถมที่ดิน

3.4 งานที่ยังไม่ได้ส่งมอบ

-ไม่มี-